ભારતે ભૂતકા‌ળમાં બ્રિટન ભાગી ગયેલા અનેક ગુનેગારોને લાવવાના પ્રયાસો કર્યા છે, પરંતુ તેને સફળતા સાંપડી નથી. તાજેતરનો દાખલો લલિત મોદીનો છે. ક્રિકેટ જગતના બાદશાહ ગણાતો મોદી મની લોન્ડરિંગ અને કરચોરીના આરોપો વચ્ચે 2012માં દેશ છોડીને ભાગી ગયો હતો. તેના પ્રત્યાર્પણની ભારતની વિનંતિઓ બ્રિટનના સત્તાવાળાઓના બહેરા કાને અથડાઇ છે અને તે હજુ સુધી લાવવામાં આવી શક્યો નથી. ગુલશન કુમાર હત્યા કેસમાં શકમંદ નદીમ હજુ પણ વર્ષોથી બ્રિટનમાં છે.